Daiva Kšanienė

Daiva Kšanienė (g. 1943 m. liepos 4 d. Šiauliuose) – muzikologė, Mažosios Lietuvos ir Klaipėdos krašto muzikinės kultūros tyrinėtoja, profesorė emeritė, muzikos kritikė, profesorė, visuomenės bei politinė veikėja.

 Biografija 
1949–1953 m. mokėsi Šiaulių 1-ojoje pradinėje mokykloje, 1953–1957 m. Šiaulių 2-ojoje vidurinėje mokykloje, 1957–1961 m. Šiaulių muzikos technikume. 1961–1965 m. studijavo LSSR konservatorijoje, Juozo Gaudrimo muzikos istorijos klasėje. Įgijo muzikologės, muzikos istorinių-teorinių disciplinų dėstytojos kvalifikaciją.

1965–1971 m. Klaipėdos Stasio Šimkaus aukštesniosios muzikos mokyklos muzikos teorijos skyriaus dėstytoja. 1971–1995 m. LSSR valstybinės konservatorijos Klaipėdos fakulteto dėstytoja, 1979–1990 m. Muzikos istorijos ir teorijos katedros vedėja, nuo 1988 m. docentė. 1990–1995 m. LMA Klaipėdos fakulteto mokslo ir meno reikalų prorektorė.Kas yra kas. Lietuvos moterys. – Kaunas: Neolitas, 2007. – 237–238 p.

Nuo 1995 m. Klaipėdos universiteto Menų fakulteto dėstytoja, nuo 1996 m. Muzikos istorijos ir teorijos katedros vedėja, nuo 2002 m. profesorė.http://www.ku.lt/mf/struktura/katedros/muzikos-teorijos-ir-pedagogikos-katedra/katedros-darbuotojai/daiva-ksaniene/  1998 m. muzikologijos mokslų daktarė.http://www.mokslas.mii.lt/mokslas/SRITYS/duom00.php?pav=K&sritis=H  Nuo 2002 m. KU Senato narė, 2007–2012 m. Senato pirmininkė, nuo 2012 m. KU Senato Mokslo ir meno komisijos pirmininkė.

Nuo 1976 m. Lietuvos kompozitorių sąjungos narė, 1998–2002 m. Klaipėdos skyriaus pirmininkė.http://www.lks.lt/index.php?page=daiva-ksaniene  1990–1995 m. Klaipėdos miesto tarybos deputatė.http://www3.lrs.lt/n/rinkimai/20000319/kandvl.htm-92639.htm  2003–2006 m. Lietuvos mokslo tarybos ekspertė. 2008–2011 m. Lietuvos nacionalinių premijų komisijos narė.

 Veikla 
Nuo 1965 m. komentuoja koncertus, veda jubiliejinius įžymių muzikų vakarus, kompozitorių autorinius koncertus. Tiria Mažosios Lietuvos ir Klaipėdos krašto lietuvių muziką, lietuvių kompozitorių kūrybą, muzikos ugdymo problemas. Parengė radijo ir televizijos laidų. 1998–2006 m. KU leidinio „Tiltai“ redkolegijos narė, KU mokslinio leidinio "Res humanitariae" redkolegijos narė,  Visuotinės lietuvių enciklopedijos straipsnių autorė, nuo 2008 m. Mažosios Lietuvos enciklopedijos redkolegijos narė.

 Įvertinimas 
 2001 m. už rankraštį „Muzikinis gyvenimas Mažojoje Lietuvoje“ skirta Mažosios Lietuvos fondo mokslinė-literatūrinė Vydūno premija
 2004 m. už indėlį į Klaipėdos krašto kultūrinio paveldo tyrinėjimus suteiktas Klaipėdos miesto kultūros magistrės vardas http://www.klaipeda.lt/lit/2004-m-Klaipedos-miesto-kultur...as-Grajauskas-ir-Daiva-Kaniene/2248 
 2004 m. Klaipėdos apskrities Ievos Simonaitytės literatūrinė premija
 2008 m. LDK Gedimino ordino Riterio kryžius http://www3.lrs.lt/pls/inter3/dokpaieska.showdoc_l?p_id=324035
 2013 m. vasario 14 d. Klaipėdos universiteto Senatas suteikė profesoriaus emerito vardą

 Bibliografija 
<small>
 Rusų muzikos istorija (iki XIX a. vidurio): mokymo priemonė. – Vilnius, 1988. – 100 p.: nat.
 Rusų muzikos istorija: XIX a. II pusė: mokomoji knyga. – Klaipėda: „Ryto“ sp., 1991. – 125 p.
 Muzika Klaipėdos krašte: muzikinis gyvenimas iki 1939 m. – Kaunas: Europa, 1996. – 189 p.: iliustr. – ISBN 9986-27-030-8
 Mažosios Lietuvos ir Klaipėdos krašto muzikos bei kultūros veikėjai: (XVI a. – XX a. pirmoji p.): biografinis žinynas. – Klaipėda: KU leidykla, 2000. – 76 p.: iliustr.
 Muzika Mažojoje Lietuvoje: lietuvių ir vokiečių kultūrų sąveika (XVI a. – XX a. 4 deš.). – Klaipėda: KU leidykla, 2003. – 518 p.: iliustr. – ISBN 9955-585-20-X
 Apie muziką ir laiką, 1965–2005: Klaipėdos muzikinio gyvenimo fragmentai. – Klaipėda: KU leidykla, 2007. – 657 p.: iliustr. – ISBN 978-9955-18-184-2
 Muzikinės kultūros keliais: mokslinių straipsnių rinkinys. – Klaipėda: Klaipėdos universiteto leidykla, 2011. – 770 p.: iliustr. – ISBN 978-9955-18-576-5     Klaipėdos muzikinio teatro (operos) raida. - Klaipėda: Klaipėdos universiteto leidykla, 2016.- 386 p.: iliustr. - ISBN 978-9955-18-921-3
"Lyg nužengusi nuo Rubliovo freskos" Operos solistė Ona Glinskaitė. Klaipėda: Klaipėdos universiteto leidykla, 2020. - 282 p.: iliustr. - ISBN 978-609-481-056-5

Šaltiniai

 Nuorodos 
 Daiva Kšanienė: „Norėčiau padovanoti sau ramybę“, 2013-10-26

Kategorija:Mažosios Lietuvos kraštotyrininkai
Kategorija:Lietuvos muzikologai
Kategorija:Lietuvos muzikos istorikaiKategorija:Lietuvos enciklopedininkai
Kategorija:KU dėstytojai